Spretten delfin holdt show
Og ikke nok med det: Den ble aldri trett. - Moren min oppdaget den ved 17-tiden, og sammen med mor, far og en kamerat dro jeg ut i båt for å ta en nærmere titt på den, sier Magne Siljan (27) - som utstyrte seg med kamera til utflukten. - Den hoppet nok ti ganger i minuttet, sier Magne. - Og den ga seg tilsynelatende aldri Til slutt var det seks båter rundt akrobaten. - Da klokken ble 20.30, dro vi tilbake til land - men delfinen fortsatte ufortrødent sin lek i vannet. Delfinen var ikke menneskeredd, og Magne anslår at den ved flere tilfeller var bare en meter unna båten deres - uten at noen av de ombordværende falt for fristelsen til å svømme med den. To dager senere ble (antatt) samme delfin oppdaget i Brevik, hvilket skulle tyde på at den er på turné langs Telemarks-skjærgården.
Delfinen som dukket opp i Langesundsfjorden i Bamble i Telemark hadde kanskje forsynt seg for mye med råvaren for tran. For maken til spretten underholder!